Eduardo Mata

Eduardo Mata (5. syyskuuta 1942 – 4. tammikuuta 1995) oli meksikolainen kapellimestari ja säveltäjä.

Mata syntyi Méxicossa. Hän opiskeli yksityisesti kitaransoittoa ennen pääsemistään kansalliseen konservatorioon. Vuosina 1960–1963 hänelle opetti sävellystä Carlos Chávez. Vuonna 1964 hän pääsi opiskelemaan Yhdysvaltoihin orkesterinjohtoa Max Rudolfin ja Erich Leinsdorfin sekä sävellystä Gunther Schullerin johdolla.

Matan sävellystuotantoon kuuluu kolme sinfoniaa, kamarimusiikkia, sonaatteja ja balettimusiikkia. Hän toimi vuosina 1977–1993 Dallasin sinfoniaorkesterin ylikapellimestarina ja kuoli lento-onnettomuudessa 4. tammikuuta 1995.

Meksikolaiset kapellimestarit
Meksikolaiset säveltäjät
Vuonna 1942 syntyneet
Vuonna 1995 kuolleet
Lento-onnettomuudessa kuolleet